OpenLLM-France/wikimedia huggingface dataset:
# Jean Louis

Jean-Louis Berthault (Paris, 1907ko urriaren 5a - Palm Springs, Kalifornia, 1997ko apirilaren 20a) frantses jantzi-diseinugilea izan zen. Dekorazio-arteak ikasi zituen Parisen. Han ikasitakoak eragina izan zuen bere diseinu-lanetan. Agnès Drecollen Parisko jantzi-etxean hasi zen lanean, diseinugile gisa. New Yorkera joan zen bisitan, eta hango giroak liluratuta, bertan gelditu zen. Hattie Carnegierekin lan egin zuen zazpi urtez, Parisko moda Ameriketako bezeroen nahierara egokitzen. 1930eko hamarkadan, Windsorreko dukesak beretzat hartu zuen Little Carnegie Suit markaren sortzaileetako bat izan zen. Bezeroen artean, hainbat antzezle izan zituen, eta haien bidez, Columbia zinema-estudioetan hasi zen 1943an lanean. Hamazazpi urtez egon zen bertan, filmetarako jantzi-diseinua egiten. Zinemako izar askoren diseinatzailea izan zen filmetan, hala nola, Rita Hayworth, Judy Holliday, Rosalind Russell, Joan Crawford, Lana Turner, Doris Day, Katharine Hepburn, Vivien Leigh, Julie Andrews eta Liv Ullmanena. Jean Louis Inc. izeneko joskintza-etxea sortu zuen Beverly Hillsen, eta Hollywoodeko izarrez gainera, beste bezero famatu asko izan zituen. Hala ere, ez zion filmetan lan egiteari utzi. 1956an Jantzien Oscar Saria eman zioten Urrezko Cadillac filmagatik. Marilyn Monroek Madison Square Gardenen Happy Birthday Dear President abestia kantatzeko 1962an jantzi zuen soinekoa ere berak diseinatu zuen. Hainbat film ospetsuren jantziak diseinatu zituen: Gilda (1946), Shangaiko dama (1947), Carmen (1948), Salome (1953), Agurren dantza (1960).

## Oscar Sarietarako izendapenak

* 1950: Born Yesterday
* 1952: Affair in Trinidad
* 1953: From Here to Eternity
* 1954: It Should Happen To You
* 1954: A Star Is Born
* 1955: Queen Bee
* 1956: The Solid Gold Cadillac; Irabazle
* 1957: Pal Joey
* 1958: Bell, Book and Candle
* 1961: Judgment at Nuremberg
* 1961: Back Street
* 1965: Ship of Fools
* 1966: Gambit
* 1967: Thoroughly Modern Millie

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1685654
* Multimedia: Jean Louis / Q1685654
# Jean Lou Corrihons

Jean Lou Corrihons (Baiona, Lapurdi, 1957ko urriaren 23a) euskal musikaria da. Haurtzaroan Ziburun bizi izan eta gero, 14 urte izan eta, baionara itzuli da bizitzera. Rock, Pop eta musika tradizional estiloen gitarrista izan da hainbat taldetan.
# Izurria (filma)

Izurrria (jatorriz, Outbreak) 1995ko Wolfgang Petersen alemaniar zinema zuzendariak zuzendutako medikuntza hondamendi film bat da. 1995eko Richard Preston estatubatuar idazlearen The Hot Zone ("Eremu Beroa") eleberrian arinki oinarritua dago. Dustin Hoffman, Rene Russo, Morgan Freeman, Cuba Gooding Jr., Kevin Spacey, Donald Sutherland eta Patrick Dempsey aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Zairen, Ameriketako Estatu Batuetako Armadak ebolaren antzeko birus hilgarri batek biztanleri guztia hiltzen ari zen herrixka bat zimentuetaraino suntsitu du. Birusaren izatea sekretupean gordetzeko neurri gupidagabea izan da, gizateriarentzat guztiz birus arriskutsua zenaren hedapena behin betiko gelditu asmoz. Baina estatubatuarrek dena amaitua zegoela uste zutenean, ustekabeko bat gertatuko da, birusaren eramalea den tximino batek ontzi batean itsasoa zeharkatu eta AEBetara iritsiko baita. Birusaren agerraldia jazo eta tximinoarekin kontaktua izan duen orok gaixotasun hilgarriaren lehen sintomak jasaten hasi direla azaleratzean, AEBetan biztanleriaren artean izualdi ikaragaria hedatuko da. Aldiz, estatubatuar militarrek birusaren hedapena galarazten saiatuko behar dira.

## Aktoreak

* Dustin Hoffman: Sam Daniels kolonela
* Rene Russo: Roberta "Robby" Keough
* Morgan Freeman: Billy Ford brigadier jenerala
* Donald Sutherland: Donald "Donnie" McClintock maior jenerala
* Kevin Spacey: Casey Schuler teniente kolonela
* Cuba Gooding, Jr.: Salt maiorra
* Patrick Dempsey: James "Jimbo" Scott
* Zakes Mokae: Benjamin Iwabi doktorea
* Malick Bowens: Raswani doktorea
* Susan Lee Hoffman: Lisa Aronson dokotrea
* Benito Martinez: Julio Ruiz doktorea
* Bruce Jarchow: Mascelli doktorea
* Leland Hayward III: Henry Seward
* Daniel Chodos: Rudy Alvarez
* Dale Dye: Briggs teniente kolonela
* Kara Keough: Kate Jeffries
* Gina Menza: Jeffries andrea
* Maury Sterling: Sandman One pilotua
* Michael Emanuel: Sandman One kopilotua
* Kellie Overbey: Alice
* J. T. Walsh: Etxeko Zuriaren zerbitzu taldeburua

## Erreferentziak

* ↑ «IZURRIA (1995) [DUAL»] Euskal Encodings (Noiz kontsultatua: 2021-02-16).

## Kanpo estekak

* Outbreak filmaren iragarkia ikusgai. Youtube.com (Ingelesez)
* Outbreak filmaren IMDBko fitxa irakurgai (Ingelesez)
* Datuak: Q495513
# Izurtza dorretxea

Izurtza dorretxea edo Bekotorre Bizkaiko Izurtza udalerrian dagoen dorretxea da, Mañaria ibaiaren ondoan.

## Historia

Dorrea XV. edo XVI. mendean eraiki zen. Bertan egon zen Bizkaiko bi artzapezetako baten egoitza.

## Kondaira

Herriko kondaira baten arabera, Lope Ondinokoak eraiki zuen lehenengo dorrea, Antonino Pio erromatar enperadorearen garaian, bertan bizi zen basurde baten aurka borrokatu eta gero. Izurtzako armarriak basurde horren irudia du.

## Erreferentziak

* ↑ «Casa torre de Izurtza en Izurtza, Vizcaya | MonumentalNet» www.monumentalnet.org (Noiz kontsultatua: 2024-01-24).

## Kanpo estekak

* Izurtza jauregia Izurtzako Udal webgunean
* Datuak: Q12260013
# Izvestia

Izvestia (errusieraz: Известия, euskaraz: «Berriak»), Errusiako egunkari bat da. Mosku hiriburuan egoitza du.
1917ko martxoaren 13an lehenbizikoz argitaratu zen.
1917-1991 artean, Sobietar Batasunaren garaian, Pravda egunkaria Sobietar Batasuneko Alderdi Komunistaren argitalpen ofiziala zen bitartean, Izvestia egunkariak Sobietar Batasuneko Gobernuaren ikuspuntuak ezagutzera ematen zituen argitalpen ofiziala zen. Garai honetan SESBeko Sobietar Herri Ordezkarien Berriak (Известия Советов народных депутатов, Izvèstia Soviètov Naródnikh Deputàtov SSSR) izen ofiziala izan zuen.
Izena errusierazko izveshchat (berri eman) aditzetik datorkio.

## Ikus gainera

* Pravda

## Kanpo estekak

* Webgune ofiziala (Errusieraz)
* Datuak: Q753932
* Multimedia: Izvestia / Q753932
# Izurriteen kudeaketa

Izurriteen kontrolak edo izurriteen kudeaketak espezie bat erregulatzea du helburu, neurri mota desberdinak erabiliz. Espezie horri izurrite deitzen zaio normalean, espezie inbaditzaile eta kolonizatzaile berria delako edo kontrolik gabe ugaltzen hasten delako. Izurritzat hartzen dira izurritea agertzen den biztanleen osasunean, ekologian, ekonomian, etab... eragiten baitute.
Izurriteen kontrol mota desberdinak daude, izurritearen, ingurumenaren, ekonomiaren, biztanleriaren eta beste aldagai batzuengan izan nahi den eraginaren arabera erabiltzen baitira. Hori dela eta, horrelako neurri bat hartu aurretik aurretiazko azterketa bat egiten da beti.

## Kanpo estekak

* Datuak: Q2306047
* Multimedia: Pest control / Q2306047
# Izurtzu

Izurtzu Gesalazko kontzejua da. 1857ko errolda arte berezko udalerria izan zuen.
2007ko urtarrilaren 1eko erroldaren arabera, herriak hamazortzi biztanle ditu.

## Azpiegitura eta garraioak

La Estellesa autobus konpainiaren Iruñea eta Lizarra arteko lineak, geltokia dauka Gesalazko hainbat kontzejutan. Lineak honako ibilbidea egiten dute:
* Iruñea - Orkoien - Etxauri - Izurtzu - Muez - Abartzuza - Bearin eta Lizarra

## Demografia eta biztanleria

Izurtzuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 18 | 19 | 20 | 19 | 18 | 17 | 18 | 18 |

## Ondarea

* San Andres eliza.
* O-ko Andre Mariaren baseliza.
* San Andres eliza.
* Izurtzuko etxe bat-
* Izurtzuko etxe bat.

## Erreferentziak

* ↑ Lebrel Blanco, Fundación. «Valle de Guesálaz» www.lebrelblanco.com: Atlas del Patrimonio Histórico-Cultural de los reinos, condados y vizcondados bajo la autoridad de Catalina I de Navarra Foix-Grailly-Béarn. (Noiz kontsultatua: 2024-04-15).

## Kanpo estekak

* Datuak: Q12260012
* Multimedia: Izurzu / Q12260012
# Izustarri

Izustarri Espainiako Alderdien Legea onartu ondoren Zumaian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, eta Espainiako Audientzia Nazionalak legez kanpo utzi ez zuen plataformetako bat izan zen. Guztira 1.067 boto lortu zituzten (emandako boto guztien %21,82a) eta 3 zinegotzi. Alderdirik bozkatuena EAJ-EA koalizioa izan zen.

## Ikus, gainera

* Espainiako Alderdien Legea

## Kanpo estekak

* Datuak: Q12260015
# Izvoare (Dolj)

Izvoare Errumaniako udalerri bat da, Dolj konderrian. 1.321 biztanle ditu, 49,12 kilometro koadroko azaleran banatuta.

## Herriak

Udalerrian honako herriak daude:
Izvoare $^{(en)}$ Corlate $^{(en)}$ Domnu Tudor $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724883
# Izvoarele

Izvoarele honakoa izan daiteke:
* Izvoarele (Tulcea)
* Izvoarele (Giurgiu)
* Izvoarele (Teleorman)
* Izvoarele (Olt)
* Izvoarele (Prahova)
# Irakurriko mendilerroa

    Artikulu hau mendilerroari buruzkoa da; beste esanahietarako, ikus «Irakurri».
Irakurriko mendilerroa Nafarroa Garaian kokatuta dagoen mendilerro bat da. Bere punturik altuena Irakurri mendia da, 1.142 metrorekin.
Mendilerroan dagoen Irakurri mendiak ematen dio izena mendilerroari.

## Mendiak

* Irakurri, 1.142 m 43°06′02″N 1°50′23″W﻿ / ﻿43.1006295°N 1.8396397°W﻿ / 43.1006295; -1.8396397
* Olegiko Gaina, 1064 m 43°05′55″N 1°49′55″W﻿ / ﻿43.0986785°N 1.8319719°W﻿ / 43.0986785; -1.8319719
* Arriurdiñeta, 1059 m 43°06′02″N 1°49′01″W﻿ / ﻿43.1005134°N 1.8168712°W﻿ / 43.1005134; -1.8168712
* Idoia, 1057 m 43°05′53″N 1°50′56″W﻿ / ﻿43.0981108°N 1.8488174°W﻿ / 43.0981108; -1.8488174
* Munoaundi, 1.051 m 43°06′26″N 1°50′14″W﻿ / ﻿43.1071781°N 1.837181°W﻿ / 43.1071781; -1.837181
* Soingo Gaina, 1039 m 43°06′17″N 1°48′33″W﻿ / ﻿43.1045839°N 1.8090874°W﻿ / 43.1045839; -1.8090874
* Zelaitxoko Kaskoa, 1026 m 43°06′31″N 1°48′35″W﻿ / ﻿43.1087494°N 1.8095966°W﻿ / 43.1087494; -1.8095966
* Orrotako Gaina, 935 m 43°06′48″N 1°48′15″W﻿ / ﻿43.1132493°N 1.804175°W﻿ / 43.1132493; -1.804175
* Lexarburu, 916 m 43°06′47″N 1°46′53″W﻿ / ﻿43.113154°N 1.7814875°W﻿ / 43.113154; -1.7814875
* Iartza, 898 m 43°06′33″N 1°47′25″W﻿ / ﻿43.1090592°N 1.7901965°W﻿ / 43.1090592; -1.7901965
* Intsustiko goia, 857 m 43°06′58″N 1°46′50″W﻿ / ﻿43.1161688°N 1.7804813°W﻿ / 43.1161688; -1.7804813
* Artxinga, 852 m 43°07′23″N 1°46′38″W﻿ / ﻿43.1229506°N 1.7772118°W﻿ / 43.1229506; -1.7772118
* Lizartzeta, 849 m 43°07′51″N 1°46′09″W﻿ / ﻿43.1307796°N 1.769175°W﻿ / 43.1307796; -1.769175
* Azako Meaka, 834 m 43°06′22″N 1°47′50″W﻿ / ﻿43.1059919°N 1.7973481°W﻿ / 43.1059919; -1.7973481

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Irakurriko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q57956951
# Irakurri

    Agian Irakurketa bilatzen ari zinen.
Irakurri Nafarroa Garaiko iparraldeko mendi bat da, Malerreka eskualdekoa. Zehazki, Ezkurra mendatearen eta Ezkurra udalerriaren iparraldean dago. 1.142 metroko garaiera du. Ohiko igoera bidea Ezkurra mendatetik abiatzen da (ordubete eta 15 minutuko bidea); hala ere, Ezkurra udalerriaren herrigunetik ateratzen den ibilbide bat ere badago (ordu eta erdikoa).

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Irakurri (Mendikat)

## Kanpo estekak

* «Irakurri», Luberri.net.
* Datuak: Q12259707
* Multimedia: Irakurri / Q12259707
# Irakurketa erraza taldea

Irakurketa erraza taldeak edo irakurketa errazeko klubak irakurle talde bat da, non partaideek irakurketa errazeko teknikekin egokitutako testuei buruz solas egiteko elkartzen diren.
Irakurketa erraza etiketa erabiltzen da testu egokituak izendatzeko. Hizkuntzaren arabera, euskara erraza, simple english eta antzekoak ere erabiltzen dira. Irakurketa erraza izendapenak hizkuntzari baino, testuetan egiten diren egokitzapenei egiten dio erreferentzia. Baina ez bakarrik testuetan, irakurtzeko zailtasunak dituztenentzat egokitutako testuez gain, ikus-entzunezko materialak edo multimedia materialak sailkatzen dira irakurketa erraza etiketapean, betiere irisgarritasuna helburu.
Irakurketa erraza helburu duten testuetan hainbat egokitzapen egiten dira: letra-tipoa, maketazioa, irudi edo grafikoak... Dena zaintzen da irakurlearen lana errazteko.

## Erreferentziak

* ↑ (Gaztelaniaz) «Clubs Lectura Fácil» Lectura Fácil Euskadi (Noiz kontsultatua: 2019-04-30).

## Kanpo estekak

* Datuak: Q65216282
# Irakurketaren nahasmendu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Irakurketaren nahasmendua hitzak ezagutzeko eta testu bat ulertzeko gaitasunen eskasia nabarmena ezaugarritzat duen ikaskuntzaren nahasmendua da, ez adimen-urritasunak ezta eskolatze urriak ere azaldu ezin dezaketena. Berez, nahasmendu kategoria bat da, dislexia, alexia edo hiperlexia barnean hartzen dituena.

## Ikus, gainera

* Alexia.
* DSM-V.
* Dislexia.
* Irakurketa.
* Irakurketaren ulermena.
* Hiperlexia.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q17077617
# Irakurketa gela (Hasenclever)

Irakurketa gela (alemanez: Das Lesekabinett) Johann Peter Hasenclever Düsseldorfeko margolaritza eskolako margolariaren 1843ko margolana da, gaur egun Berlingo Alte Nationalgalerien dagoena. Klase ertaineko gizonen genero eszena bat erakusten du irakurketa-gela batean, Vormärz garaiko egoera politiko eta kulturala islatuz. Ale txikiago bat Städtische Museum Remscheid-en dago orain (Haus Cleff in Remscheid-Hasten).

## Erreferentziak

* ↑ https://artsandculture.google.com/asset/the-reading-room-johann-peter-hasenclever/nwEf354h1oTjbA?hl=de

## Kanpo estekak

* (Alemanez):Staatliche Museen zu Berlin webgunean.
* Datuak: Q1169612
* Multimedia: Das Lesekabinett by Johann Peter Hasenclever / Q1169612
# Jesus Christ Superstar (filma)

Jesus Christ Superstar 1973an eta AEBetan egindako filma da, izen bereko rock operan oinarritutakoa (Andrew Lloyd Webber eta Tim Rice). Funtsean Bibliako egokitzapena da, Judas eta Jesusen arteko gatazka kontatzen duena, Jesusen bizitzaren azken asteetan. Ted Neeley eta Carl Anderson izendatu zituzten Urrezko Globoetarako.
Nahiz eta erlijio-talde batzuk kritikatu zuten, filmak oso harrera ona eduki zuen orokorrean.

## Pertsonaiak

* Ted Neeley, Jesus.
* Carl Anderson, Judas.
* Yvonne Elliman, Maria Magdalena.
* Barry Dennen, Pontzio Pilatos.
* Bob Bingham, Kaifas.
* Kurt Yaghjian, Annas.
* Josh Mostel, Herodes Antipas.
* Philip Toubus, San Petri.
* Larry Marshall, Simon Zealotea.
* Richard Orbach, Joan.
* Robert LuPone, Jakue Nagusia.

## Soinu-banda

MCA Recordsek argitaratu zuen 1973an bertan, eta CDan bestela 1993 eta 1998an berrargitaratu zuten.
* 1. aldea:
"Overture" – 5:26 "Heaven on Their Minds" – 4:22 "What's the Buzz/Strange Thing Mystifying" – 4:26 "Then We Are Decided" – 2:32 "Everything's Alright" – 3:36 "This Jesus Must Die" – 3:45
* 2. aldea:
"Hosanna" – 2:32 "Simon Zealotes/Poor Jerusalem" – 6:28 "Pilate's Dream" – 1:45 "The Temple" – 5:26 "Everything's Alright (reprise)"/"I Don't Know How to Love Him" – 3:55 "Damned for All Time/Blood Money" – 4:37
* 3. aldea:
"The Last Supper" – 7:12 "Gethsemane (I Only Want to Say)" – 5:39 "The Arrest" – 3:15 "Peter's Denial" – 1:26 "Pilate and Christ"/"Hosanna (reprise)" – 2:57 "King Herod's Song (Try it and See)" – 3:13
* 4. aldea:
"Could We Start Again Please?" – 2:44 "Judas' Death" – 4:38 "Trial Before Pilate (Including the Thirty-Nine Lashes)" – 6:47 "Superstar" – 3:56 "The Crucifixion" – 2:40 "John Nineteen: Forty-One" – 2:20

## Kanpo estekak

* (Ingelesez)Filma IMDB-ren webgunean
* Datuak: Q898465
* Multimedia: Jesus Christ Superstar (film) / Q898465
# Jesus Egiguren

Jesus Maria Egiguren Imatz (Aizarna, Zestoa, 1954ko ekainaren 2a) 2012 bitarteko legegintzaldi guztietako PSE-EEko eusko legebiltzarkidea izan da.PSE-EEko Lehendakaria izan zen 2002tik 2014ra bitarte. III. legegintzaldiko Legebiltzarreko lehendakaria izan zen, eta 1990tik 1992 arte, Legebiltzarreko lehen lehendakariordea. V. legegintzaldian, PSE-EEko bozeramailea izan zen. Zuzenbidean doktoraturik, Euskalerriaren Adiskideen Elkarteko kidea da.
Jesus Egigurenek funtsezko papera izan zuen PSE-EEk eta Batasunako zenbait kidek 2002an izan zituzten bileretan. Garai hartan, José María Aznar (PP) zen Espainiako Gobernuko presidente. Bilera horien ondotik, artean José Luis Rodriguez Zapatero (PSOE) gobernu presidente zela, ETAren su-eten iraunkorra etorri zen eta delako "bake prozesuari" ekin zitzaion. Prozesu hori trabatu egin zen eta erabat zapuztuta geratu zen ETAk T4ko atentatuaren ondoren.
Hainbat elkarrizketa egin arren, ez zen arrakastarik lortu eta ETAk, 2007ko ekainean atera zuen komunikatu baten bidez, bere jarduerari berrekin zion. 2013ko apirilean, Egiguren eta Batasunako bozeramaile ohiak, Arnaldo Otegik, Bakearen eta Berraskidetzearen Aldeko Gernika Saria jaso zuten, "Euskal Herriko bakegintzaren alde egindako ekarpenagatik".

## Bizitza pertsonala

Epaitegi batek 1992. urtean bere emaztea jipoitzeagatik kondenatu zuen. 1994an, bere emaztea jipoitzeagatik epaitu zuten. PSOEk delituengatik kondenaturiko bere kideak alderditik kaleratuko zituela esan arren, Jesus Egigurenek Euskadiko Alderdi Sozialistako kide izaten segitzen zuen.

## Lanak

* El PSOE en el País Vasco (1886-1986)
* Euskadi. Tiempo de reconciliación.
* El socialismo vasco y la izquierda vasca (1886-1994)
* Los últimos españoles sin patria (y sin libertad)
* El arreglo vasco: fueros, constitución y política en los siglos XIX y XX (2008)
* La crisis vasca. Entre la ruptura y el diálogo.
* Historia del socialismo vasco (1886-2009)
* ETA. Las claves para la paz
* Ven y cuéntalo: el oasis vasco
* Euskal Herria: por un nuevo nacionalismo, vasquismo y navarrismo.

## Erreferentziak

* ↑ PSE-EEko fitxa bibliografikoa
* ↑ Cadena Ser webguneko albistea
* ↑ Fermín Munarriz, «Eguiguren propone un cambio de rumbo político y apostar por Euskal Herria». Gara.

## Ikus, gainera

* Rafaela Romero

## Kanpo estekak

* Xabier Euzkitzek Jesus Egigureni eginiko elkarrizketa Bisitaria saioan (2012ko maiatzaren 31ean emititua)
* Datuak: Q3326047
* Multimedia: Jesús Eguiguren / Q3326047
# Jesus Arregi

Jesus Arregi Bengoa (Aretxabaleta, Gipuzkoa, 1958) euskal astrofisikaria eta Euskal Herriko Unibertsitateko fisika-irakaslea da.
Astrofisikan doktoratu zen Euskal Herriko Unibertsitatean. Gaur egun EHUko Planeta Zientzien Taldeko kide iraunkorra da.

## Bibliografia
### Liburuak

| Urtea | Izenburua | Egilea(k) | Argitaletxea | ISBN kodea |
| 1988 | Unibertsoa: Big Bang-etik gaur egunera | Jesus Arregi | UEU | ISBN 84-86967-03-1 |
| 1980 | Astronomiaren oinarriak I | Jesus Arregi Karmelo Larizgoitia | UEU | |
* Datuak: Q21831204
# Jesus Arrizabalaga

Jesus Arrizabalaga Madariaga, ezizenez Txapela, hurbileneko lagunentzako Txulin (Usansolo, Bizkaia, 1930 – Bilbo, Bizkaia, 2020ko abuztuaren 26a), futbolzalea izan zen. Ezaguna egin zen nagusiki San Mames Zaharrean eta San Mameseko harmailetan pinez beteriko txapela erraldoi batekin hedabideetan agertzeagatik.
Izaera ireki eta apaleko gizasemea zen, beregana hurbiltzen zen edonorekin jator mintzatu ohi zena. Athleticen zale ospetsuenetakoa zen, telebistako zuzeneko partidu emanaldietan maiz harmailetan agertu ohi zen, bai partidu aurreko bai atsedenaldietako tarteetan. Haren oihu ezagunena «Garrote!» zen.
89 urterekin hil zen, 79 urtez athleticzale izanda eta 54 urtez klub horretako bazkide izanda.
2019ko azaroaren 19an, Cuencako probintziako Belmonte udalerriko athleticzaleek haren omenezko izena daraman Jesus Arrizabalaga Peña sortu zuten.

## Erreferentziak

* ↑ Arratiako ordezkaritza batek eta Apurtuarteko beste batek hitzartutako klubei dagokien lekua hartu dute. Eta gure peñek ordezkaritza berezia izan dute oraingo honetan, Jesus Arrizabalaga Usansoloko zale beteranoa, Belmonteko lagunekin etorri baita; bere omenez Jesus Txapela Peña sortu zuten Cuencako peñistek.., 2019ko azaroaren 19a, Athletic-club-eus
* Datuak: Q98690752
# Jesus Etxezarraga

Jesus Etxezarraga (Bilbo, Bizkaia, 1953ko urtarrilaren 3a - ) euskal idazlea da.

## Lanak
### Narrazioa

* Sugearen tristura (2001, Pamiela)

### Poesia

* Olerki solteak (1978, Leopoldo Zugaza)

## Kanpo loturak

* Jesus Etxezarraga literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260345
# Jesus Ballaz Zabalza

Jesus Ballaz Zabalza (Ledea, Nafarroa Garaia, 1946) nafar idazlea da.

## Biografia

Historian lizentziatua da. Bartzelonan bizi da, haur eta gazteentzako liburuen editore gisa. Hainbat egile katalanen lanen kritika eta itzulpena egiteaz gain, hainbat eleberri eta ipuin argitaratu ditu, eta askotan saritu dute. Sari Nazionalak eskuratu ditu "haurrentzako liburuei buruzko kritika", "Itzulpena" eta "komiki-gidoiak" ataletan. Hitzaldi ugari eman ditu, artikulu ugari idatzi ditu eta haur eta gazteentzako literaturari buruzko hainbat forotan parte hartu du. Municheko Jugendbibliothek-eko bekaduna izan zen eta Europako lau herrialdetako argitaletxeek parte hartzen duten haur-narratibako "Europa Sariaren" bultzatzailea.

## Erreferentziak

* «Ballaz Zabalza, Jesus - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-01-02).

## Kanpo estekak

* Datuak: Q110381248
# Jesus Doxandabaratz

Jesus Doxandabaratz Muruzabal (Tafalla, Nafarroa, 1894ko ekainaren 2a - Iruñea, Nafarroa, 1969ko maiatzaren 1a) nafar politikari abertzale eta jeltzale bat izan zen. Lanbidez, sendagilea zen.
Bere gurasoak Juan Bautista Doxandabaratz Barnetxe (jaiotzez Tafallakoa) eta Eskolastika Muruzabal Flamarike (jaiotzez Uxuekoa) izan ziren. Maria Konsuelo izeneko arreba zaharragoa eta Santiago izeneko anai gazteagoa izan zituen. 1940ko abenduaren 21an Josefina Ilundain Iraizozekin ezkondu (jaiotzez Astraingoa), eta hiru semeen guraso izan ziren.
Napar Buru Batzarreko presidentea izan zen eta 1933-1934 bitartean Euskadi Buru Batzarreko presidentea ere izan zen, Luis Arana Goiri ordezkatu zuen, ondoren Ixaka Lopez Mendizabalek ordezkatu zuelarik.

## Kanpo estekak

* Doxandabaratz senitarteari buruzko orrialdea.
* Datuak: Q12260344
# Jockgrim

Jockgrim Alemaniako udalerria da. Renania-Palatinatua estatuan dago, [[Germersheim (barrutia)|Germersheim]] barrutian. 2014an 7.265 biztanle zituen 12,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22974
* Multimedia: Jockgrim / Q22974
# Jockstrap

Jockstrap edo esekitzailea galtzontzilo mota bat da, kirol jarduera jakin batzuk egitean barrabil eta zakila babesteko bereziki egina.
Ameriketako Estatu Batuetan sortu ziren XIX. mendearen erdialdean eta mota desberdinetakoak daude. Borroka libre edo beisbolean aritzen diren jokalariek esaterako, babes berezia eramaten dute esekitzailearen barruan.

## Kanpo estekak

* Datuak: Q10940
* Multimedia: Jockstraps / Q10940
# Jocoaitique

Jocoaitique El Salvadorko Morazán departamenduko udalerri bat da. 2007ko erroldaren arabera 2877 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3808619
# Jock's Lodge

Jock's Lodge, Eskoziako Edinburgh hiriburuko auzo bat da.

## Kanpo estekak

* Datuak: Q6207268